اين ډي ايم اى : دسيلاب له امله 209 کسان مړۀ شوي
داين ډي ايم اى وياند ارشاد بهټي وائس اف امريکا سره خبرو کې وويل صوبه کې څلويښت زره کسان دهيضې ښکار شوي او دپينځه نيمو لکو کسانو دډينگي وائرس يا مليريا څخه داغيزمن کيدو خطره ده
په پاکستان کې دافتونو دمخنيوي ملي ادارې اين ډي ايم اى انديښنه څرگنده کړې چې جنوبي صوبې سندهـ کې دزياتو بارانونو او سيلاب له امله په لکونو خلکو کې وبائي مرضونه خوريدلى شي. په صوبه کې داوسنيو بارانونو له امله داغيزمنو خلکو په شمير کې پرله پسې زياتوالى کيږي او دصوبائي حکومت ترمخه داغيزمنو کسانو شميره د53ؤ زرو څخه اوښتې ده. داين ډي ايم اى چئيرمين ډاکټر ظفر اقبال قادر وينا ده تر دې مهاله خواؤشا 209 کسان مړۀ شوي او خواؤشا پينځۀ ملينه نور اغيزمن شوي، سږ کال دبارانونو له امله په ملينونو ايکړه رقبه ولاړ فصلونه په مکمله توگه تباه شوي. داين ډي ايم اى وياند ارشاد بهټي وائس اف امريکا سره خبرو کې وويل صوبه کې څلويښت زره کسان دهيضې ښکار شوي او دپينځه نيمو لکو کسانو دډينگي وائرس يا مليريا څخه داغيزمن کيدو خطره ده، داوبو دپاکوالي دنظام دخرابتيا له امله دصفايۍ دخرابيدونکو حالاتو په نتيجه کې هم دغه خلک دبدن يا سترگو په مرضونو هم اخته کيدى شي. ارشاد بهټي وويل په اغيزمنو سيمو کې يو لک شل زره ښځې حاملې دي چې پکې اتلس زره ميرمنې داسې هم دي چې دنورو ناروغو سره مخ کيدى شي. داين ډي ايم اى ترمخه دسيلاب له امله اغيزمنو 53ؤ لکو کسانو کې شپږ ماشومان مړۀ شوي ماشومان داسې دي چې عمرونه يې دپينځوؤ کلونو څخه کم دي، ارشاد بهټي وويل حکومت دټولو اړونده ادارو په همکارۍ سره سيلاب ځپلو پورې دخوراک او خيمو رسولو ترڅنگ هغوي ته دناروغو څخه دمحفوظ ساتلو لپاره ددوايانو رسولو هڅه هم کوي. په سندهـ صوبه کې دپشکار دبارانونو لړۍ روانه ده او تر دې مهاله په سرکاري توگه د209ؤ کسانو دوژل کيدو پخلى شوى، دسيلاب ځپلو مدد لپاره بين المللي ورورولۍ څخه دصدر اصف علي زرداري او وزيراعظم يوسف رضا گيلاني دغوښتنې وروستو ملگرو ملتونو خپلې امدادي هلې ځلې پيل کړي. چين دسيلاب له امله اغيزمنو شوؤ کسانو دبيړني امداد لپاره د47ؤ لکو ډالرو دامدادي شيانو دورکړې اعلان کړى دى. داين ډي اى چئيرمين ظفر اقبال قادر وائي ملگرو ملتونو او دهغوي ادارې متاثره ضلعو کې داوختو زيانونو دابتدائي اندازې لگولو کار دوامداره ساتلى. په سندهـ صوبه کې دزياتو بارانونو له امله پينځه څلويښت لکه ايکړه ربه داوبو لاندې راغلې اؤ 17 لکه ايکړه ربه باندې ولاړ فصلونه هم تباه شوي. په اغيزمنو ضلعو کې 64 زره څاروي مړۀ او يا په سيلابي اوبو کې دبهيدلو وروستو لا درکه شوي.